കൊറിയയുടെ ജോസോൺ കാലഘട്ടത്തിൽ, കൊറിയയിലെ ജാപ്പനീസ് അധിനിവേശത്തിന് ഏതാനും വർഷങ്ങൾക്കുശേഷം (1592-1598), നടക്കുന്നതായി ചിത്രീകരിച്ച പരമ്പരയുടെ ആദ്യ സീസണിൽ കിരീടാവകാശി ലീ ചാങ്ങിന്റെ ( ജു ജി-ഹൂൻ ) കഥയാണ് വിവരിക്കുന്നത്. ഒരു രാഷ്ട്രീയ അട്ടിമറിയിൽ പെട്ടുപോകുന്ന അദ്ദേഹം നിലവിലെ ചക്രവർത്തിയെയും രാജ്യത്തിന്റെ തെക്കൻ പ്രവിശ്യകളെയും ബാധിച്ച നിഗൂഢമായ ഒരു പ്ലേഗിന്റെ വ്യാപനത്തെക്കുറിച്ച് അന്വേഷിക്കാനുള്ള ഒരു ദൗത്യം ആരംഭിക്കുന്നു. ജോസോൺ രാജാവ് മരിച്ചുവെന്നും കിരീടാവകാശിയെ പുതിയ രാജാവായി കിരീടധാരണം ചെയ്യണമെന്നും അവകാശപ്പെടുന്ന ഒരു പരസ്യബോർഡിലെ അറിയിപ്പോടെയാണ് കഥ ആരംഭിക്കുന്നത്. എന്നാൽ, കൊട്ടാരത്തിനുള്ളിൽ രാജാവ് കടുത്ത രോഗിയാണെന്നും, പത്തുദിവസമായി രഹസ്യമായി ചികിത്സയിലാണ് എന്നാണ് വിവരം നൽകിയിരിക്കുന്നത്. രാജാവിനെ കാണാൻ കിരീടാവകാശിയെ അടക്കം ആരെയും അനുവദിക്കുന്നില്ല. രാത്രിയിൽ, കിരീടാവകാശി തന്റെ പിതാവിനെ കാണാൻ ഒളിച്ചുകടക്കുന്നു, പക്ഷേ, പിതാവിനുപകരം, ഒരു വികൃതജന്തുവിന്റെ കറുത്ത നിഴൽരൂപം ആണ് അദ്ദേഹത്തിന് കാണാൻ കഴിയുന്നത്. ഫിസിഷ്യൻ സിയോ-ബി ( ബേ ഡൂ-നാ ), നിഗൂഢനായ യോങ്-ഷിൻ ( കിം സുങ്-ക്യു ), അംഗരക്ഷകൻ മൂ-യംഗ് ( കിം സാങ്-ഹോ ) എന്നിവരോടൊപ്പം ലീ-ചാങ് രാജകുമാരൻ തലസ്ഥാനമായ ഹന്യാങിലേക്ക് (ഇന്നത്തെ സിയോൾ ) പ്ലേഗ് ബാധ പരക്കുന്നത് തടയാനും, സിംഹാസനത്തിൽ നിന്ന് തന്നെ സ്ഥാനഭ്രഷ്ടനാകാൻ മന്ത്രി ചോ ഹക്-ജു ( റ്യു സിയൂങ്-റയോംഗ് ) നടത്തുന്ന നീക്കങ്ങൾ നേരിടാനും നിർബന്ധിതനാവുന്നു. 

രണ്ടാമത്തെ സീസൺ പല പ്രവിശ്യകളിലുമുള്ള പ്ലേഗിന്റെ വ്യാപനത്തിൽ കേന്ദ്രീകരിക്കുന്നു. പ്ലേഗിന്റെ വ്യാപനം തടയിടുന്നതിനുള്ള നീക്കങ്ങൾക്ക് ഒരു തിരിച്ചടി നേരിടുന്നു. നേരത്തെ പകൽ സമയത്തു വിശ്രമിച്ചിരുന്ന മരണമില്ലാത്ത സൈന്യം യഥാർത്ഥത്തിൽ വെളിച്ചത്തെ അല്ല ചൂടിനെയാണ് ഭയപ്പെട്ടിരുന്നത് എന്ന സത്യം വെളിപ്പെടുന്നു. ശൈത്യകാലത്തിന്റെ വരവോടെ, അന്തരീക്ഷ താപനിലയിലെ മാറ്റം കാരണം മരണമില്ലാത്ത സൈന്യം ഇപ്പോൾ സ്വതന്ത്രമായി കറങ്ങുന്നു. ആസന്നമായ ആക്രമണത്തിന്റെ ആഘാതത്തെ ഭയന്ന് ലീ-ചാങ് രാജകുമാരൻ തന്റെ സഖ്യകക്ഷികളുടെ പിന്തുണ നേടാനും മരണമില്ലാത്തവരെ തടയാനും സിംഹാസനത്തിനുള്ള അവകാശം വീണ്ടെടുക്കാനും ശ്രമിക്കുന്നു. എന്നാൽ രാഷ്ട്രീയ നേട്ടത്തിനായുള്ള മറ്റൊരു ഗൂഢാലോചന ദുഷ്ടന്മാരായ ഹെയ്‌വോൺ ചോ വംശത്തിനകത്ത് നടക്കുന്നുണ്ട് എന്ന് രാജകുമാരൻ അറിയുന്നില്ല. രാജകീയ സിംഹാസനത്തിന്റെ അവകാശി എന്ന നിലയിൽ ആൺ നവജാതശിശുവിനെ മോഷ്ടിക്കാൻ ക്വീൻ കൺസോർട്ട് ചോ (കിം ഹേ-ജുൻ) പദ്ധതികൾ ആസൂത്രണം ചെയ്യുന്നു. കൂടാതെ, തന്ത്രങ്ങൾ പിഴക്കുകയാണെങ്കിൽ ഹന്യാങിലെ പൗരന്മാർക്കെതിരായ പ്ലേഗ് ഉപയോഗിക്കുന്നതിനുള്ള ഒരു കുടില പദ്ധതിയും അവർ തയ്യാറാക്കിയിരുന്നു. രാജകുമാരന് തന്റെ ജനത്തെ യഥാസമയം രക്ഷിക്കാനും തലസ്ഥാനത്തെ രാഷ്ട്രീയ കലഹങ്ങൾ അവസാനിപ്പിക്കാനും കഴിയുമോ അതോ പ്ലേഗ് ജോസോൺ രാജവംശത്തിന്റെ അവസാനത്തിന് കാരണമാവുമോ? 



പ്രതികരണം
വികസനം
സംഗ്രഹം
നിർമാണം